[image: ISO_9001-14001s][image: G_111]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; e-mail: obshtina@burgas.bg

		
ДО
ОБЩИНСКИ СЪВЕТ
БУРГАС



Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС
Относно: Отдаване под наем на недвижим имот – публична общинска собственост, представляващ част от павилион № 5 на ДГ „Звездица- Зорница“ – град Бургас, чрез провеждане на публичен търг с тайно наддаване



УВАЖАЕМИ  ОБЩИНСКИ СЪВЕТНИЦИ,
На основание чл.33, ал.5 от Правилника за организацията и дейността на общинския съвет и взаимодействието му с общинската администрация на Община Бургас,  моля да приемете за разглеждане настоящата докладна записка. Мотивите за това са следните:
В Община Бургас е постъпила докладна записка с вх. № 67-00-1458/11.07.2018 г. от Директора на детска градина „Звездица-Зорница“, находяща се в ж.к. „Зорница“, град Бургас, относно възможността за отдаване под наем на обособена част от павилион №5 на детското заведение. 
Цитираният павилион представлява двуетажна масивна сграда, състояща се от три секции с два входа, с обща застроена площ 580 (петстотин и осемдесет) кв. м, отразена с идентификатор 07079.601.119.5 (нула седем нула седем девет точка шест нула едно точка едно едно девет точка пет) по одобрените КККР на град Бургас, разположена в ПИ с идентификатор 07079.601.119 по КККР на град Бургас, за който е съставен Акт №5837/08.09.2009г. за публична общинска собственост. 
Видно от депозираната докладна записка на директора на детското заведение, южната част на павилион № 5, състояща се от две секции с общ вход № 2, включващa четири еднотипни занимални, разположени на два етажа, плюс обслужващи и санитарни помещения, коридори и стълбища, не се използва повече от седем години и не е необходима за провеждане на учебно-възпитателния процес, поради което е целесъобразно същата да бъде отдадена под наем, което няма да възпрепятства осъществяването на дейността на детската градина.
Наред с горното, поради продължителния период, през който помещенията не се експлоатират, същите са във влошено състояние, което обуславя необходимостта от неотложен основен ремонт, който да бъде извършен от бъдещия наемател, за негова сметка. 
Съгласно чл. 15, ал. 1 от Наредбата за реда за придобиване, управление и разпореждане с общински имоти и вещи, приета с Решение №13-1/ 28.06.2016г. на Общински съвет – Бургас, имоти или части от тях, предоставени за управление на училища, детски градини и обслужващи звена, които не са необходими за провеждане на учебно-възпитателния процес, могат да се отдават под наем, чрез провеждане на публичен търг или конкурс, при условие, че това не пречи на дейността на учебното заведение. 
За определяне пазарната стойност на началната тръжна месечна наемна цена за отдаване под наем на посочената обособена част от сграда – публична общинска собственост е възложено изготвяне на експертна оценка на независим оценител по смисъла на Закона за независимите оценители, вписан в публичния регистър на КНОБ.
Видно от същата,  началната тръжна цена на месечния наем за отдаване на обособената част от двуетажна сграда с идентификатор 07079.601.119.5 по КККР на град Бургас, с разгъната застроена площ 670 (шестстотин и седемдесет) кв.м, е определена в размер на 1 600,00 (хиляда и шестстотин) лева, без ДДС.
С оглед предназначението на сградата – за образование, е целесъобразно цитираните помещения, предмет на настоящото решение, да бъдат отдадени под наем за образователни нужди, на лица, осъществяващи дейност в областта на образованието, вписани в регистъра на институциите в системата на предучилищното и училищното образование, при условията и по реда на Закона за предучилищното и училищното образование. Това обосновава и неотложността на решението от страна на общински съвет, с цел до началото на учебната година, потенциалните наематели да имат възможност да извършат ремонт.
Предвид изложеното и на основание правомощията ми по чл. 60, ал. 1, от Правилника за организацията и дейността на общинския съвет и взаимодействието му с общинската администрация на община Бургас, приет от Общински съвет - Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 15, ал. 1 от Наредбата за реда за придобиване, управление и разпореждане с общински имоти и вещи, приета с Решение №13-1/28.06.2016г. на Общински съвет – Бургас, да вземе следните
Р  Е  Ш  Е  Н  И  Я:

І. Допълва годишната Програма за управление и разпореждане с общинската собственост за 2018 г., приета от Общински съвет – Бургас по т. 1 от дневния ред на заседание на Общински съвет – Бургас, проведено на 30.01.2018 г. (Протокол № 37), в частта на раздел ІV  „Общински нежилищни имоти за отдаване под наем чрез провеждане на публично оповестен търг/конкурс“, т. IV.1. с нова точка: „обособена част от двуетажна сграда с идентификатор 07079.601.119.5 по КККР на град Бургас (павилион № 5 от ДГ„Звездица-Зорница“), актувана с Акт №5837/08.09.2009г. за публична общинска собственост, с площ на обособената част 670 (шестстотин и седемдесет) кв.м.
ІІ. Да се отдаде под наем за срок от 10 (десет) години, чрез провеждане на публичен търг с тайно наддаване, за образователни дейности, самостоятелно обособена част от двуетажна сграда - павилион № 5 от ДГ „Звездица-Зорница“ в ж.к. „Зорница“, град Бургас, отразена с идентификатор 07079.601.119.5 по КККР на град Бургас, построена в недвижим имот, актуван с Акт №5837/08.09.2009г. за публична общинска собственост, с разгъната застроена площ на обособената част 670 (шестстотин и седемдесет) кв.м, състояща се от две секции с общ вход № 2, включваща четири еднотипни занимални, разположени на два етажа, плюс обслужващи и санитарни помещения, коридори и стълбища, с начална тръжна цена на месечния наем, в размер на 1 600,00 (хиляда и шестстотин) лева, без ДДС.
III. Участниците в търга да осъществяват дейност в областта на образованието и да са вписани в регистъра на институциите в системата на предучилищното и училищното образование при условията и по реда на Закона за предучилищното и училищното образование. 
IV. В договора за отдаване под наем да бъдат включени следните клаузи:
1. Помещенията, в павилион № 5 на ДГ „Звездица-Зорница“ - град Бургас, предмет на договора, да се ползват за образователни дейности.
2. Всички подобрения и преустройства на имота се съгласуват с ръководството на ДГ Звездица-Зорница“ - град Бургас и Община Бургас по предвидените законови разпоредби.
3. Наемателят е длъжен да извърши основен ремонт, за негова сметка. 
4. След прекратяване действието на договора за наем, всички извършени от наемателя подобрения, в резултат на основни, текущи ремонти, реконструкции и преустройства, остават собственост на Община Бургас, като наемателят няма право да претендира заплащането им. 
5. Всички разходи за ел. енергия, вода, отопление, чистота, хигиена и всички други разходи, свързани с ползването и поддръжката на имота, както и необходимите разходи за монтиране на отделни или подотчетни топломер, водомер и електромер за отделяне на партидите, са за сметка на наемателя;
6. Наемателят застрахова за своя сметка в полза на Община Бургас наетия имот за всички застрахователни събития. В случай на възникнало застрахователно събитие, застрахователят заплаща дължимото обезщетение  по банкова сметка на Община Бургас в „Общинска банка” АД, клон Бургас – BIC SOMBBGSF, сметка BG 08 SOMB 91308424151744, код за вид плащане 44 41 00;
7. Достъпът до имота да се извършва по график, предварително съгласуван с ръководството на ДГ „Звездица-Зорница“ - град Бургас и при спазване на правилника за вътрешния ред на детската градина.
Приложение: 1. Акт № 5837/08.09.2009г. за публична общинска собственост; 2. Докладна записка с вх. № 67-00-1458/11.07.2018 г. в Община Бургас от директора на ДГ „Звездица-Зорница“ - град Бургас; 3. Скица на  ПИ с идентификатор 07079.601.119, издадена от СГКК – град Бургас; 4. Архитектурно разпределение на самостоятелно обособената част от сграда; 5. Пазарна оценка на месечен наем за обекта, изготвена от независим оценител, вписан в публичния регистър на КНОБ.



ДИМИТЪР НИКОЛОВ			                   
Кмет на Община Бургас			

Съгласували:
Йорданка Ананиева
Зам.-кмет „Култура и образование“

Златина Георгиева
Директор на дирекция ПНО

